Cimbarka Mazovietė

Cimbarka Mazovietė (, ; 1394 m. ar 1397 m. Varšuvoje, Mazovijos kunigaikštystė – 1429 m. rugsėjo 28 d. Tiurnice, Austrijos erchercogystė) – Piastų dinastijos Mazovijos kunigaikštytė, po vedybų su Ernstu Geležiniu tapusi Austrijos erchercogiene. 

 Biografija 
Gimė Piastų dinastijos Mazovijos kunigaikščio, vieno iš Lenkijos kariuomenės vadų Žalgirio mūšyje Zemovito IV šeimoje. Motina – Lietuvos didžiojo kunigaikščio Algirdo ir jo antrosios žmonos Julijonos jauniausia dukra Aleksandra.

Kartu augo: 
 Zemovitas V (~1389/1390–1442) – Ravos ir Plocko kunigaikštis;
 Kazimieras II (1396/1407–1442) – Ravos ir Plocko kunigaikštis;
 Traidenis II (1403/1406–1427) – Ravos ir Plocko kunigaikštis;
 Vladislovas I (~1395/1411–1455) – Ravos ir Plocko kunigaikštis;
 Aleksandras Mazovietis (1400–1444) – Trento vyskupas;
 Jadvyga Mazovietė (1393– po 1439) – vengrų didiko Janošo iš Garos žmona;
 Eufemija Mazovietė (~1395–1447) – Cešyno kunigaikščio Boleslovo Cešyniečio žmona;
 Amelija Mazovietė (1396/99– po 1424) – Meiseno markgrafo Vilhelmo II žmona;
 Ona Mazovietė (1407/1413–1435) – Lietuvos kunigaikščio Mykolo Žygimantaičio pirmoji žmona;
 Marija Mazovietė (~1410–1450) – Pomeranijos hercogo Bohuslavo IX žmona;
 Kotryna Mazovietė (mirė 1475 m.) – Lietuvos kunigaikščio Mykolo Žygimantaičio trečioji žmona.

200px|thumb|Cimbarka Mazovietė – Maksimilijono I funduota skulptūra Dvaro bažnyčioje Insbruke
(Išliko nedaug duomenų apie Cimbarkos Mazovietės asmeninį gyvenimą, o ir tie neretai prieštarauja vieni kitiems.)

Yra žinoma, kad 1414 m. kovo 18 d. sutuoktiniui priėmus erchercogo titulą, ji oficialiai  tapo erchercogiene.Monika Schellmann: Zur Geschichte von Herzog Ernst des Eisernen (1386/1402-1424), S. 243 Mirus Ernstui Geležiniam, Austrijos erchercogas Frydrichas IV perėmė jo vaikų globą, nors iš pradžių jie buvo palikti pas Cimbarką Mazovietę.Konstantin Moritz A. Langmaier: Erzherzog Albrecht VI. von Österreich (1418–1463), 2013, S. 24 Ji mirė Tiurice 1429 m. piligriminės kelionės į Mariacelio baziliką metu ir buvo palaidota Lilienfeldo katalikiško vienuolyno bažnyčioje.Monika Schellmann: Zur Geschichte von Herzog Ernst des Eisernen (1386/1402-1424), S. 244

Vaikai:
 Frydrichas III (1415–1493) – Šventosios Romos imperijos imperatorius;
 Margaretė (1416–1486) – Saksonijos kurfiursto Frydricho II žmona;
 Albrechtas VI (1418–1463) – Austrijos erchercogas; 
 Aleksandra (mirė 1420 m.);
 Rudolfas (mirė iki 1424 m.);
 Leopoldas (mirė iki 1424 m.);
 Kotryna (1420–1493) – Badeno markgrafo Karlo I žmona;
 Ona (mirė 1429 m. lapkričio 11 d.);Monika Schellmann. Zur Geschichte von Herzog Ernst des Eisernen (1386/1402-1424), S. 246
 Ernstas (II) (mirė 1432 m. rugpjūčio 10 d.).Monika Schellmann. Zur Geschichte von Herzog Ernst des Eisernen (1386/1402-1424), S. 246
200px|thumb|Hercogas Ernstas Geležinis gelbsti Cimbarką Mazovietę (dail. Francas Dobiašovskis, 1850 m.)
 Legendos 
Austrų rašytojas Johanas Jakobas Fugeris (1516–1575) pateikė legendą apie Cimbarkos Mazovietės ir Ernsto Geležinio dalyvavimą priešvestuvinėje medžioklėje, kurios metu vyras išgelbėjo savo būsimos žmonos gyvybę. Pagal šį padavimą dail. Francas Dobiašovskis 1850 m. sukūrė paveikslą, šiuo metu eksponuojamą Vienos Belvederio rūmų galerijoje.Gemälde: Herzog Ernst der Eiserne rettet Cimburgis von Masowien

Cimbarka Mazovietė garsėjo savo fizine jėga: galėjo pirštais ištraukti įkaltą vinį ar pakelti šieno kupetą. Jos palikuonys paveldėjo stipriai į priekį išsikišusią lūpą, į istoriją patekusia Habsburgų apatinės lūpos () pavadinimu.Monika Schellmann. Zur Geschichte von Herzog Ernst des Eisernen (1386/1402-1424), S. 243

 Išnašos 

 Literatūra 
 Constantin von Wurzbach. Habsburg, Cimburgis von Masovien // Biographisches Lexikon des Kaiserthums Oesterreich. 6. Theil. – Wien: Kaiserlich-königliche Hof- und Staatsdruckerei, 1860, S. 158
 Franz von Krones. Ernst der Eiserne // Allgemeine Deutsche Biographie (ADB). Band 6 – Leipzig: Duncker & Humblot, 1877, S. 294–297 
 Monika Schellmann. Zur Geschichte von Herzog Ernst des Eisernen (1386/1402-1424) Dissertation (ungedruckt), Universität Wien, 1966, S. 243

 Cimbarka Mazovietė grožinėje literatūroje 
 Josephine von Kviatovska. Hedwiga und Cimburgis oder die starken Frauen. Ein historischer Roman aus dem 14. Jahrhundert. - Wien: Mausberger 1820

Kategorija:Piastai
Kategorija:Austrijos erchercogai